2011D0025 — ET — 23.03.2012 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B EUROOPA KESKPANGA OTSUS, 14. detsember 2011, täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega (EKP/2011/25) (2011/870/EL) (EÜT L 341, 22.12.2011, p.65)

Muudetud:









▼B

EUROOPA KESKPANGA OTSUS,

14. detsember 2011,

täiendavate ajutiste meetmete kohta seoses eurosüsteemi refinantseerimisoperatsioonide ja tagatise kõlblikkusega

(EKP/2011/25)

(2011/870/EL)







EUROOPA KESKPANGA NÕUKOGU, võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet, võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet ja artiklit 18.2, ning arvestades järgmist: (1) Euroopa Keskpankade Süsteemi ja Euroopa Keskpanga põhikirja artikli 18.1 kohaselt võivad Euroopa Keskpank (EKP) ja eurot rahaühikuna kasutavate liikmesriikide keskpangad (edaspidi „RKPd”) teha krediiditehinguid krediidiasutustega ja muude turul osalejatega, kui laen on piisavalt tagatud. Üldised tingimused, mille kohaselt EKP ja RKPd on valmis krediiditehinguid sõlmima, sealhulgas kriteeriumid, mis määravad tagatise kõlblikkuse eurosüsteemi krediidioperatsioonide jaoks, on sätestatud 31. augusti 2000. aasta suunise EKP/2000/7 (eurosüsteemi rahapoliitika instrumentide ja menetluste kohta) ( 1 ) I lisas (edaspidi „ülddokumentatsioon”). (2) 8. detsembril 2011 tegi EKP nõukogu otsuse täiendavate laiendatud krediiditoe (enhanced credit support) meetmete kohta, et toetada pankade laenuandmist ja euroala rahaturu likviidsust. Kooskõlas selle otsusega ja eurosüsteemi rahapoliitika osapooltele suuema likviidsuse andmiseks tuleb anda võimalus lõpetada või muuta pikemaajalisi refinantseerimisoperatsioone ennetähtaegselt; samuti tuleb laiendada eurosüsteemi rahapoliitika operatsioonides tagatisena kasutatavate varade kõlblikkust määravaid kriteeriume. (3) Neid meetmeid kohaldatakse ajutiselt, kuni EKP nõukogu leiab, et finantssüsteemi stabiilsus võimaldab eurosüsteemi rahapoliitika operatsioonide üldraamistiku kohaldamist, ning arvestades järgmist: ON VASTU VÕTNUD KÄESOLEVA OTSUSE:







Artikkel 1

Täiendavad meetmed seoses refinantseerimisoperatsioonide ja kõlbliku tagatisega

1. Käesolevas otsuses sätestatud eurosüsteemi rahapoliitika operatsioonide teostamise reegleid ja tagatise kõlblikkuse kriteeriume kohaldatakse koosmõjus ülddokumentatsiooniga.

2. Käesoleva otsuse ja ülddokumentatsiooni riigisisese RKP rakendusakti vastuolu korral kohaldatakse käesolevat otsust. RKPd kohaldavad jätkuvalt muutmata kujul ülddokumentatsiooni kõiki sätteid, kui käesolevas otsuses ei ole sätestatud teisiti.

Artikkel 2

Võimalus lõpetada või muuta pikemaajalisi refinantseerimisoperatsioone

Eurosüsteem võib teatavatel tingimustel otsustada, et osapooled võivad enne tähtaja lõppemist vähendada teatavate pikemaajaliste refinantseerimisoperatsioonide summat või need lõpetada.

Artikkel 3

Teatavate täiendavate varaga tagatud väärtpaberite vastuvõtmine

1. Lisaks varaga tagatud väärtpaberitele, mis on kõlblikud ülddokumentatsiooni peatüki 6 kohaselt, on eurosüsteemi rahapoliitika operatsioonide jaoks tagatisena kõlblikud ka ainult varaga tagatud väärtpaberid, mille alusvara hulka kuuluvad eluasemelaenud, või ainult laenud väikestele ja keskmise suurusega ettevõtjatele; seda isegi juhul, kui need varaga tagatud väärtpaberid ei vasta ülddokumentatsiooni punktis 6.3.2 sätestatud krediidihinnangu nõuetele, kuigi muus osas vastavad kõikidele ülddokumentatsiooni kohaselt varaga tagatud väärtpaberite suhtes kehtivatele kõlblikkuskriteeriumidele, tingimusel, et neile on emiteerimisel ja mis tahes sellele järgneval ajal antud paremuselt teise hinnanguna vähemalt eurosüsteemi krediidikvaliteedi aste 2 eurosüsteemi ühtlustatud hindamisskaalal, millele osutatakse ülddokumentatsiooni punktis 6.3.1. Need peavad vastama ka järgmistele nõuetele:

a) rahavoogu tekitavad varad, mis tagavad väärtpaberit, peavad kuuluma samasse varaliiki, st varakogum peab hõlmama kas ainult eluasemelaenusid või laenusid väikestele ja keskmise suurusega ettevõtjatele, ning erinevaid varaliike ei ühendata;

b) rahavoogu tekitavad varad, mis tagavad väärtpaberit, ei või hõlmata laene, mis on i) varaga tagatud väärtpaberi emiteerimisel tähtajaks tasumata või ii) mis tahes ajal struktureeritud, sündikaat- või kõrgendatud intressimääraga laenud (leveraged loan);

c) osapool või temaga lähedalt seotud mis tahes kolmas isik, kes esitab tagatiseks varaga tagatud väärtpaberi, ei või olla selle varaga tagatud väärtpaberi osas intressiriski lepingu sõlmija;

d) varaga tagatud väärtpaberi tehingu dokumendid peavad sätestama teenuse järjepidevuse.

2. Lõikes 1 on mõistetel „väikeettevõtja” ja „keskmise suurusega ettevõtja” komisjoni 6. mai 2003. aasta soovituses 2003/361/EÜ (mikroettevõtjate, väikeste ja keskmise suurusega ettevõtjate määratluse kohta) ( 2 ) määratletud tähendus.

Artikkel 4

Teatavate täiendavate krediidinõuete kasutamine

1. RKP võib eurosüsteemi rahapoliitika operatsioonide tagatisena vastu võtta krediidinõudeid, mis ei vasta eurosüsteemi kõlblikkuskriteeriumidele.

2. RKPd kehtestavad lõikes 1 osutatud krediidinõuete vastuvõtmiseks kõlblikkuskriteeriumid ja riskiohjemeetmed. Need kõlblikkuskriteeriumid ja riskiohjemeetmed peab eelnevalt heaks kiitma EKP nõukogu.

▼M1

Artikkel 4a

Teatavate valitsuse poolt tagatud pangavõlakirjade vastuvõtmine

1. RKPd ei ole kohustatud eurosüsteemi laenuoperatsioonide tagatisena vastu võtma kõlblikke pangavõlakirju, mille on taganud liikmesriik seoses Euroopa Liidu / Rahvusvahelise Valuutafondi programmiga või liikmesriik, kelle reiting ei vasta eurosüsteemi lävele, mis kehtestab kõrgete krediidistandardite miinimumnõude turukõlblike varade emitentide ja garantide osas vastavalt ülddokumentatsiooni punktidele 6.3.1 ja 6.3.2.

2. RKPd teavitavad EKP nõukogu iga kord, kui nad otsustavad lõikes 1 kirjeldatud väärtpabereid tagatisena mitte vastu võtta.

▼B

Artikkel 5

Lõppsätted

Käesolev otsus jõustub 19. detsembril 2011.